Lauenburg

Lauenburg (saksa keeles ka Lauenburg an der Elbe) on linn Saksamaal Schleswig-Holsteini liidumaal. See on Schleswig-Holsteini lõunapoolseim linn. Linn paikneb Elbe põhjakaldal, Hamburgist idas. Lauenburg kuulub Herzogtum Lauenburgi kreisi. Linna asutas 1182. aastal Askaania dünastia hertsog Bernhard, kes oli Lauenburgi hertsogite esivanem. Aastatel 1181–1182 püstitas ta Lowenborchi kindluse, mis sai nime Elbe jõe polaabikeelse nime Lave järgi (võrdluseks tšehhi keeles Labe). Kindluse järgi sai ka linna nimeks Lowenborch. Saksi-Lauenburg oli hertsogkond kuni 1. juulini 1876, kui see liideti Preisimaa Schleswig-Holsteini provintsiga. Lauenburg oli hertsogkonna pealinn aastani 1616, kui loss maha põletati. Aastal 1619 viidi pealinn Ratzeburgi. Hertsogkonna territoorium oli üldjoontes sama, mis tänapäeval kreisil. Keskajal jäi Lauenburg vanale soolateele, samas tänapäeval on see Elbe-Lübecki kanali lõunapoolne ots. 1945. ja 1982. aasta vahel oli Lauenburg kui Lääne-Saksamaa sisepiir, mida ületasid autod, mis liikusid piki Bundesstraße 5 maanteed Nõukogude okupatsioonitsooni (aastani 1949, pärast seda Saksa Demokraatlik Vabariik) või Lääne-Berliini ja Briti okupatsioonitsooni (aastani 1949, pärast seda Lääne-Saksamaa) vahel. Liiklus allus tsoonidevahelise liikluse regulatsioonile, Lääne-Saksamaa ja Lääne-Berliini vahel järgiti 1972. aasta transiidilepingu eriregulatsioone. Lauenburgil on märkimisväärne vanalinn arvukate ajalooliste hoonetega, mis on rajatud 17. sajandil või varemgi. Vanal ajal olid need hooned enamasti meremeeste kodud, tänapäeval meelitab piirkond kunstnikke ja turiste. Vanalinnas asub ka 13. sajandil ehitatud Maarja-Magdaleena kirik. Lauenburgi vanalinn paikneb umbes 50 meetri kõrguse panga jalamil. Maalilised kitsad tänavad viivad üles nn. "ülalinna", kus asub Lauenburgi loss. Vana Lauenburgi lossi kasutati Lauenburgi hertsogite residentsina ja hertsogkonna poliitkeskusena. Sajandi jooksul on suur osa lossist lammutatud ja asendatud uute hoonetega, kuid vana lossitorn on siiani alles. Tänapäeval toimib loss linna- ja kreisivalitsusena. Ülevalt lossi juurest on hea vaade ümbruskonnale. Peale Elbe jõe ja Lauenburgi vanalinna võib näha ka Alam-Saksimaa tasast soomaad Elbe lõunakaldal, mis kuulus hertsogkonnale kuni Hannoveri kuningriigile loovutamiseni aastal 1814. Selge ilmaga on võimalik näha isegi Lüneburgi, mis asub umbes 25 kilomeetrit Lauenburgist edelas. Veel üks ajalooline Lauenburgi vaatamisväärsus on Palmschleuse ehk ajalooline lüüs, mis ehitati 1398. aastal ja uuendati 17. sajandil. See on vanim lüüs Euroopas. Bernhard II, Saksi-Lauenburgi hertsog (1385/1392–1463), valitseja Erich I, Saksi-Lauenburgi-Ratzeburgi hertsog (u. 1280–1360), valitseja Erich II, Saksi-Lauenburgi-Ratzeburgi hertsog (1318/1320–1368), valitseja Erich IV, Saksi-Lauenburgi hertsog (1354–1411), valitseja Erich V, Saksi-Lauenburgi hertsog (surn. 1436), valitseja Karl Ludwig Harding (1765–1834), astronoom Johann IV, Saksi-Lauenburgi hertsog (1439–1507), valitseja, rekonstrueeris Lauenburgi lossi Jürgen Plagemann (sünd. 1936), sõudja, võitis olümpiahõbeda 1964. aastal Lauenburgi sõpruslinnad: Boizenburg (Saksamaa) Dudelange (Luksemburg) Lębork (Poola) (varem Lauenburg in Pommern) Manom (Prantsusmaa) Ametlik koduleht saksa keeles Altstadt-Lauenburg